stanford-oval/wikipedia huggingface dataset:
Django (ohjelmistokehys)

| Django |
| --- | --- |


Luoja:  Adrian Holovaty, Simon Willison
Kehittäjä:  Django Software Foundation
Kehityshistoria
Ensijulkaisu:  21.7.2005
Kehitystilanne:  aktiivinen
Tiedot
Ohjelmistotyyppi:  ohjelmistokehys
Ohjelmointikielet:  Python
Lisenssi:  kolmen ehdon BSD-lisenssi
Aiheesta muualla
Verkkosivusto
Versiohallinta
Django on Python-ohjelmointikieleen pohjautuva ilmainen, avoimen lähdekoodin web-ohjelmistokehys (web framework).
Django pohjautuu model-template-views (MTV) -arkkitehtuuriin, joka käytännössä vastaa MVC-arkkitehtuuria.Djangolla ohjelmoidessa luodaan kansiorakenne, jossa on eri tiedostoja. Esimerkkejä tiedostoista on esimerkiksi admin, urls, models ja wsgi.
Aiheesta muualla

Djangon kotisivu (englanniksi)
G.U.T.

Saksalainen Goregrind -bändi G.U.T. San Metal Open Air 2016 Obermehler-Schlotheimissa, Saksassa.
G.U.T. on saksalainen grindcore-yhtye, joka perustettiin vuonna 1991. Sen perusti nykyisin Berliinissä asuva kirjailija ja muusikko Cornelius Jakhelln.
Aiheesta muualla

Cornelius Jakhelln Encyclopaedia Metallum: The Metal Archives. Viitattu 4.8.2018 (englanniksi) .
Gut-The Taboo Room Youtube. 10.10.2010. Viitattu 4.8.2018.
Roger Kornberg

| Roger Kornberg |
| --- | --- |
 Roger Kornberg Stanfordin yliopiston auditoriossa 2006.
Henkilötiedot
Syntynyt: 24. huhtikuuta 1947 (ikä 77) Saint Louis, Yhdysvallat
Koulutus ja ura
Väitöstyön ohjaaja:  Harden M. McConnell
Tutkimusalue:  Rakennebiologia ja biokemia
Palkinnot:   Nobelin kemianpalkinto (2006)
 Nimikirjoitus
Roger David Kornberg (s. 24. huhtikuuta 1947 Saint Louis, Missouri) on yhdysvaltalainen biokemisti. Hän on biologian professori Stanfordin yliopistossa lähellä San Franciscoa. Hän opettaa Stanfordissa biokemiaa. Sen ohella hän on toiminut yli 20 vuoden ajan vierailevana professorina Jerusalemin heprealaisessa yliopistossa.
Tieteellinen ura

Kornberg sai Nobelin kemianpalkinnon vuonna 2006 molekyylibiologian tutkimuksistaan. Hän on tutkinut sitä, miten solut kopioivat tietoa, ja miten DNA muuttuu ribonukleiinihappo RNA:ksi. Tuloksia toivotaan voitavan soveltaa mm. syövän hoidossa.
Professori Kornberg on tehnyt myös kemiallista ainetutkimusta kultananopartikkeleilla. Kultahiukkasia synnyttävä synteesi on menetelmänä tunnettu 1990-luvun puolivälistä lähtien. Synteesissä kultasuola pelkistetään liuoskemiallisen menetelmän avulla ja syntyvät metallipartikkelit suojataan erityisillä orgaanisilla päällysmolekyyleillä (esim. rikkiä sisältävät orgaaniset tiolit). Synteesin tuloksena syntyvien yksittäisten kultahiukkasten tarkkaa kemiallista rakennetta ei aluksi tunnettu. Kornbergin johtama tutkimusryhmä onnistui vihdoin vuonna 2007 ratkaisemaan atomirakenteen yksittäisestä kiteestä röntgendiffraktiota käyttäen.
Suku ja perhe

Roger Kornberg on naimisissa israelilaisen Yahlo Lorchin kanssa. Lorch on Stanfordin yliopiston rakenteellisen biologian professori. Pariskunta on pitkään viettänyt puolet vuodesta Israelissa. Heillä on asunto Jerusalemissa.
Roger Kornbergin molemmat vanhemmat olivat biokemistejä. Hänen isänsä Arthur Kornberg sai Nobelin fysiologian tai lääketieteen palkinnon vuonna 1959. Myös kaksi Kornbergin veljistä on luonut tieteellisen uran biokemisteinä.
Konsultti

Konsultti on yleisnimike organisaation ulkopuoliselle neuvovalle asiantuntijalle. Erityisesti nimitystä käytetään henkilöstä, joka on erikoistunut liikeyritysten tekniseen tai taloudelliseen kehittämiseen ja neuvontaan. Konsultointityön määrite on laaja ja kattaa aiheet räjähdys- ja louhintakonsultoinnista liikkeenjohdon neuvontaan tai sisustamiseen.
Konsulttien rooli ja tehtävänkuva sekä konsulttityön arvo asiakkaalle on hyvin vaihtelevaa, ja konsultin tehtävissä voi toimia hyvin monella eri koulutustaustalla.
Konsulttien rooli yritysten päätösten vahvistajina tai jopa päätösten ehdottajina asettaa konsultin toiminnalle merkittävän vastuun. Asiansa osaava konsultti voi luoda yritykselle lisäarvoa asiantuntemuksensa avulla. Epäpätevä konsultti voi aiheuttaa vahinkoa sekä yrityksille että sen työntekijöille ja sidosryhmille.
Konsultointi Suomessa

1900-luvulla konsultoinnilla tarkoitettiin Suomessa erityisesti insinööritoimistojen teollisuusyrityksille tuottamaa teknistä suunnittelua ja neuvontaa. Monet suomalaiset alan yritykset, kuten Pöyry ja Ekono, olivat kansainvälisestikin merkittäviä konsulttitoimistoja etenkin metsäteollisuus- ja energia-alalla, ja suunnitteluvienti kasvoi nopeasti 1970-luvulla. Muita suurimpia vuonna 1982 olivat Finnmap, Kaista & Sebbas sekä pelkästään vientiprojekteihin keskittynyt Devecon. Suomen 1990-luvun alun lama vähensi suomalaiskonsulttien määrää noin 11 tuhannesta alle seitsemään tuhanteen, ja monet isot konsulttiyhtiöt kuten Finnmap ja Ekono ajautuivat konkurssiin.
Liikkeenjohdon konsultoinnin kysyntä kasvoi Suomessa vuosien 1980 ja 1997 välillä lähes 20-kertaiseksi. Syinä olivat muun muassa nopea tietotekniikan kehitys sekä erilaisen sääntelyn purkaminen eri toimialoilla, jotka vaikuttivat yritysten toimintaympäristön muutoksen nopeutumiseen.
Konsultointi Suomessa > Konsultoinnin vaikutukset

Stanfordin yliopiston ja Maailmanpankin tutkimuksessa satunnaiselle joukolle intialaisia tekstiiliyrityksiä annettiin Accenturen liikkeenjohdon konsultaatiota. Kannustimia parannettiin, tehtävät ja vastuut määritettiin tarkemmin, kehitettiin protokollia tuotannon ja varaston hallintaan, epäkohtia korjattiin. Toimet olivat ikivanhoja konsultoinnin rutiinikäytäntöjä. Tutkimuksen mukaan hyödyt vertailuyrityksiin nähden olivat 300 000 dollaria vuodessa, vaikka konsultaatio olisi maksanut vain 250 000 dollaria.
Virheitä syntyi puolet vähemmän, varastoja saatiin pienennettyä 20 % ja silti tuotanto kasvoi 5 %.
Myös julkisella sektorilla kuten terveydenhoidossa ja koulutuksessa tarvittaisiin parempaa hallintoa. Tutkimuksen mukaan koulutuksen ja terveydenhoidon tehokkuus olivat nekin yhteydessä johtamiskäytäntöjen laatuun.
Tutkimuksessa parhaat johtamiskäytännöt löytyivät Yhdysvalloista ja Japanista, huonoimmat kehitysmaista, joskin niistäkin löytyi poikkeusyrityksiä.
Rooli

Konsultin rooli lääketieteen ulkopuolella (jossa termiä käytetään nimenomaan lääkärin tutkinnosta) voi kuulua kahteen yleiseen luokkaan:
Sisäinen konsultti: henkilö, joka on joko asiakasorganisaation palveluksessa tai jonka asiakasorganisaatio on ottanut palvelukseensa ja joka työskentelee asiakasorganisaatiolle, joskus osana sisäistä konsultointiyksikköä.;
Ulkopuolinen konsultti: asiakas palkkaa ulkopuolisen konsultin joko konsulttiyrityksen tai muun viraston palvelukseen tai itsenäisenä freelancerina, jonka asiantuntemusta käytetään palkkiota vastaan. Esimerkki tällaisesta konsultista olisi oikeudellinen konsulttiyritys.
Rooli > Liiketoiminnallinen syy konsultin palkkaamiseen

Ostamalla konsultointipalveluja asiakkaat voivat saada käyttöönsä korkeatasoisempaa asiantuntemusta kuin mitä niiden olisi taloudellisesti kannattavaa säilyttää sisäisesti pitkällä aikavälillä. Lisäksi asiakkaat voivat hallita konsultointikustannuksiaan ostamalla ulkopuoliselta konsultilta vain niin paljon palveluja kuin haluavat. Lisäksi konsultit ovat avainhenkilöitä, joilla on erityisosaamista strategian kehittämisessä, muutosjohtamisessa (esim. digitalisaatio), johtajien valmennuksessa, väliaikaisjohtamisessa (kutsutaan myös johtajakonsultiksi) jne.
Kirjallisuutta

Kuusela, Hanna & Ylönen, Matti: Konsulttidemokratia. Gaudeamus. 2013. ISBN 9789524957984
Mazzucato, Mariana & Collington, Rosie: Big Con: How the Consulting Industry Weakens Our Businesses, Infantilizes Our Governments and Warps Our Economies. Penguin Books, 2023. ISBN 9780241573082
Aiheesta muualla

Kuvia tai muita tiedostoja aiheesta Konsultti Wikimedia Commonsissa
Työministeriön kotisivut
Komorit

Komorien liitto eli Komorit on saaristovaltio Komorien saaristossa Mosambikin kanaalin pohjoisosassa Intian valtamerellä. Valtio koostuu kolmesta saaresta: Iso-Komori eli Grande Comore, Mohéli ja Anjouan. Komorien saariryhmään kuuluva Mayotte on Ranskan hallinnassa, mutta Komorien liiton hallitus katsoo sen kuuluvan osaksi liittoa. Vuoteen 2003 valtion virallinen nimi oli Komorien islamilainen liittotasavalta.
Politiikka

Komorien liittovaltion muodostavat kolme saarta: Iso-Komori (N’gazidja), Anjouan (Ndzuwani), Mohéli (Mwali) ja neljä kuntaa: Domoni, Fomboni, Moroni ja Mutsamudu.
Liittovaltion kolme pääsaarta valitsevat kukin oman presidenttinsä, ja vuoden 2001 perustuslain mukaan valtionpäämiehen rooli vaihtelee neljän vuoden välein näiden kolmen kesken. Presidentti on sekä valtionpäämies että hallituksen johdossa. Pääministerin virkaa ei ole. Liittovaltion parlamentti on yksikamarinen ja siihen kuuluu 33 jäsentä, joista 18 valitaan yleisillä vaaleilla ja 15 osavaltioiden kansalliskokousedustajien joukosta.
Mayotten saari on Ranskan merentakainen alue, jonka asema on määritelty hiukan epämääräisesti. Se on ollut tässä asemassa vuodesta 1974, jolloin se päätti pysyä osana Ranskaa kun muut Komorien saaret itsenäistyivät. Monet laittomat maahanmuuttajat yrittävät livahtaa Komoreilta Mayottelle ja sitä kautta Ranskaan. Vuonna 2009 saarella järjestettiin kansanäänestys siitä, haluaako saari liittyä Ranskan varsinaiseksi departementiksi. Tarkkailijoiden mukaan äänestys koski paitsi Ranskaan liittymistä myös etäisyyden ottamista Komoreihin. Komorien liittovaltio ja Afrikan unioni vastustivat kansanäänestyksen järjestämistä, ja nimesivät sen vieraan vallan miehitysyritykseksi. Äänestys päättyi murskalukuihin: 95,2 prosenttia Ranskan puolesta. Muutos tapahtui asteittain vuosina 2011–2014.
Maantiede

Komorien saaret ovat tuliperäisiä. Korkein huippu kohoaa 2 360 metriin. Rantaviivaa on 360 kilometriä. Le Karthalan tulivuori Ison-Komorin saarella on aktiivinen.}}</ref> Maaperä vaihtelee saarelta toiselle, mutta suuri osa siitä on maanviljelyyn sopimatonta laavaa.
Saaret ovat lännestä itään Iso-Komori eli N’gazidja, Mohéli eli Mwali, Anjouan eli Ndzuwani ja neljäntenä Mayotte, joka kuuluu edelleen Ranskalle. Vuonna 2009 Isolla-Komorilla oli 342 200 asukasta, Anjouanilla 283 500 asukasta ja Mohélilla 43 600 asukasta.
Komorien lähivesillä elää harvinainen syvänmeren varsieväkala latimeria, jota kutsutaan eläväksi fossiiliksi. Saarilla elää harvinainen makilaji ja maailman suurimpiin kuuluva lepakkolaji, comoronlentäväkoira. Komoreilla elävä sieppolaji Humblotia flavirostris on saarten kotoperäinen lintu.
Komoreilla kasvaa monenlaisia orkideoita, joiden joukossa on kotoperäisiä lajeja. Kahdella suuremmalla saarella, Isolla-Komorilla ja Anjouanilla, kasvaa trooppista sademetsää. Rannikoilla on mangrovemetsiä.
Komorien ilmasto on merellinen trooppinen ilmasto. Siellä on kaksi vuodenaikaa; koillismonsuunin takia marraskuusta huhtikuuhun on kuumaa ja kosteaa, muu aika vuodesta on viileämpää ja kuivempaa. Rannikon kuukausikeskilämpötilat ovat 23–28 °C, ja keskimääräinen vuotuinen sademäärä 2 000 millimetrin vaiheilla. Suuresta sademäärästä huolimatta makeasta vedestä on pulaa niillä alueilla, joissa maaperä ei pidätä vettä lainkaan ja sadevesi valuu nopeasti mereen. Alue on myös trooppisten hirmumyrskyjen reitillä.
Talous

Komorien tärkeimpiin vientituotteisiin kuuluvat vanilja, mausteneilikka, hajusteet ja kopra. Maatalous, joka tuottaa 40 prosenttia kansantuotteista, tuottaa edellä mainittujen lisäksi banaaneita, kassavaa ja kookospähkinöitä. Parfyymien tislaus on huomattava teollisuudenhaara.
Komorien kansantuote henkeä kohti kuuluu maailman pienimpiin. Maaperä vaihtelee saarelta toiselle, mutta suuri osa siitä on maanviljelyyn sopimatonta laavaa. Siksi omatarveviljely ja kalastus ovat suuria elinkeinoja. Saarilla kasvatetaan tuoksuilangiaa (Cananga odorata), jonka kukista tislattua aromaattista öljyä käytetään hajusteiden tuotantoon. Komorit on sen tuotannossa maailman kärjessä.
Infrastruktuurin puute haittaa talouden kehittymistä. Moniin kyliin ei ole lainkaan tieyhteyttä. Moronin ja Ison-Komorin satamat sopivat vain pienille aluksille; ainoa syväsatama on Anjouanilla.
Lankapuhelimia on erittäin vähän, kännyköitä noin 54 kappaletta sataa asukasta kohti. Internetin käyttäjiä on alle kymmenen prosenttia väestöstä.
Väestö

Etnisesti komorilaiset ovat muun muassa eri afrikkalaisista kansoista, arabeista ja malaijilaisista kansoista muodostunutta sekaväestöä. Yleisin kieli on komorin kieli, joka on swahilin ja arabian sekoitus. Uskonnoltaan 98 prosenttia komorilaisista on sunnimuslimeja ja kaksi prosenttia katolisia kristittyjä.
Vuonna 2007 ala-asteikäisistä 73 prosenttia kävi koulua, ja 62 prosenttia jatkoi ainakin viidennelle luokalle asti.
Helmikuuhun 2022 mennessä maassa oli annettu 638 000 COVID-rokoteannosta, eli noin 75 annosta sataa asukasta kohti.
Kulttuuri

Vaikka komorilaiset harjoittavat sunni-islamia, heidän sosiaalinen elämänsä on järjestäytynyt matrilineaarisen järjestelmän mukaan. Vaihtamiskulttuuri on tärkeää, ja se korostuu sosiaalisissa tapahtumissa kuten suurissa hääjuhlissa, joihin jokainen osallistuu joko sukunsa, ikäryhmänsä tai sukupuolensa määrittämän ryhmän jäsenenä. Islamin lisäksi maan kulttuuri on ottanut vaikutteita Ranskasta.
Komorilaista perusruokaa on riisi, jonka kanssa syödään maniokkia, banaaneita, tuoretta ja kuivattua kalaa sekä kookosmaitoa.
Kulttuuri > Media

Radio on tärkein viestintäväline; Komorien kansallisen radioverkon kanssa kilpailevat kaupalliset asemat sekä Mayottelta lähettävä ranskankielinen asema. Viranomaiset valvovat tarkasti kaikkia viestintävälineitä.
Kulttuuri > Urheilu

Komorit osallistui olympialaisiin ensimmäisen kerran vuonna 1996, ja on siitä lähtien lähettänyt joukkueen kaikkiin kesäolympialaisiin. Se ei ole saanut mitaleita.
Aiheesta muualla

Kuvia tai muita tiedostoja aiheesta Komorit Wikimedia Commonsissa
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
| n k Islamilainen yhteistyöjärjestö |
| --- | --- |
Jäsenet:  Afganistan  Albania  Algeria  Azerbaidžan  Bahrain  Bangladesh  Benin  Burkina Faso  Brunei  Djibouti  Egypti  Gabon  Gambia  Guinea  Guinea-Bissau  Guyana  Indonesia  Irak  Iran  Jemen  Jordania  Kamerun  Kazakstan  Kirgisia  Komorit  Kuwait  Libanon  Libya  Malediivit  Malesia  Mali  Marokko  Mauritania  Mosambik  Niger  Nigeria  Norsunluurannikko  Oman  Pakistan  Palestiina  Qatar  Saudi-Arabia  Senegal  Sierra Leone  Somalia  Sudan  Suriname  Tadžikistan  Togo  Turkki  Turkmenistan  Tunisia  Tšad  Uganda  Uzbekistan  Yhdistyneet arabiemiirikunnat 
Jäädytetty:  Syyria 
Tarkkailijat:  Bosnia ja Hertsegovina  Keski-Afrikka  Pohjois-Kypros  Venäjä  Thaimaa 
Komorien saaristo: Komorit ja Mayotte
Näkymä kaupungin rantaan Anjouanin saarella.
Komorit satelliittikuvassa huhtikuussa 2002.
Koptin kieli

| Kopti |
| --- | --- |
 Koptinkielistä kirjoitusta
Oma nimi:  te ment rem en kēme ("Egyptin kansan kieli")
Tiedot
Alue:   Egypti
Virallinen kieli:  Egyptin koptilaiset kirkot
Puhujia:  ei äidinkielisiä puhujia
Sija:  ei 100 suurimman joukossa
Kirjaimisto:  koptilainen
Kielitieteellinen luokitus
Kielikunta:  afroaasialaiset kielet
Kieliryhmä:  egyptiläiset kielet
Kielikoodit
ISO 639-1:  -
ISO 639-2:  cop
ISO 639-3:  cop
 Ohje 
Kopti (kielen nimen taustalla arab. قبطية‎, qubṭī, joka on typistymä kreikan sanasta αἰγύπτιος, aigyptios ’egyptiläinen’) on muinaisen egyptin kielen viimeinen kehitysaste, joka syntyi, kun myöhäisegyptiä alettiin kolmannella vuosisadalla kirjoittaa kreikkalaisilla kirjaimilla kristillistyneessä muodossa. Tästä syystä koptissa on myös reilusti kreikasta tulleita lainasanoja.
Historia ja sukulaisuussuhteet

Kopti kuoli puhekielenä 1400–1500-luvulla. Sillä on kuitenkin vielä merkitystä Egyptin alkuperäisten kristittyjen eli koptien liturgisena kielenä. Egyptin koptikristityt ovat myös koettaneet elvyttää bohairin murretta puhekielenään, mutta nämä pyrkimykset eivät ole johtaneet merkittäviin käytännön tuloksiin.
Faaraoiden Egyptissä käytetyn muinaisegyptin tavoin myös kopti kuuluu afroaasialaisiin kieliin. Egypti ja kopti muodostavat niiden joukossa oman alaryhmänsä. Niille läheisintä sukua on luultavasti Sudanissa puhuttu bejan (bedawien) kieli, joka kuitenkin lasketaan (yhdessä muun muassa somalin ja oromon kielten kanssa) afroaasialaisten kielten kuušilaiseen alaryhmään.
Kirjakieli ja murteet

Koptin aakkosiin otettiin kirjaimia egyptin demoottisesta aakkostosta, koska kreikkalaiset aakkoset eivät sisältäneet kaikkia egyptin äänteitä. Demoottinen aakkosto oli arabian ja heprean kaltaista konsonanttikirjoitusta. Koptin kirjakieli perustui täysin puhuttuun kieleen, koska kristillisten lähetyssaarnaajien tietoinen tarkoitus oli vieraannuttaa egyptiläiset kristityt egyptin kirjakielen vanhemmista, pakanallisemmista muodoista. Luonnollisesti koko kristillinen sanasto ja käsitteistö omaksuttiin kreikasta, ja raamatunkäännöksien välityksellä kielen koko fraseologia muovautui kreikan mukaiseksi.
Kopti on säilynyt kirjoitetussa muodossa useina murteina, joista tärkeimmät ovat bohairin ja sahidin murteet. Sahidin murre on omaperäisen koptinkielisen kirjallisuuden murre, kun taas bohairin murretta on käytetty ennen kaikkea kirkkokielenä ja kreikasta käännetyn uskonnollisen kirjallisuuden kielenä: yliopistoissa opiskellaan sahidin, pappisseminaareissa bohairin murretta. Muita murteita ovat akhmimin, subakhmimin (assiutin ja lykopoliksen), faijumin (bašmuurin) ja oksyrhynkhoksen (mesokeemin, väliegyptin) murteet. Kaikki murteet ovat kuitenkin suhteellisen lähellä toisiaan ja eroavat eniten kirjaimistoltaan ja oikeinkirjoitukseltaan. Koptinkielistä kirjallisuutta tunnetaan paljonkin, mutta suurimmaksi osaksi kyse on niin sanottujen erämaaisien eli erakkomunkkien laatimasta kristillisestä kirjallisuudesta. Yksi tunnetuimmista ja merkittävimmistä koptinkielisistä kirjakokoelmista on Nag Hammadin kirjasto, joka löydettiin Egyptistä 1945.
Koptin aakkosia tai niiden muunnelmia on käytetty koptin lisäksi meroen ja muinaisnuubian kielen kirjoittamiseen. Nämä kielet esiintyvät Sudanin arkeologisissa löydöissä. Muinaisnuubiasta kehittyneitä kieliä, kuten nobiinia ja dongolaa, puhutaan alueella vieläkin.
Fonetiikka > Konsonantit

|  | Labiaali | Alveolaari | Palataali | Velaari> tavallinen | Velaari> liudentunut | Faryngaali | Glottaali |
| --- | --- | --- | --- | --- | --- | --- | --- |
| Nasaali | m | n |  | ŋ |  |  |  |
| Klusiili | p ~ pʰ | t ~ tʰ |  | k ~ kʰ | kʲ |  | ʔ |
| Affrikaatta | ps |  | ʧ ~ ʧʰ | ʤ | ks |  |  |  |
| Frikatiivi | f | v ~ β | s | z | ʃ | x | xʲ | ħ | ʕ | h |
| Approksimantti |  | l | j | w |  |  |  |
| Tremulantti |  | r |  |  |  |  |  |
Lähde:
Fonetiikka > Vokaalit

|  | Etinen | Takinen |
| --- | --- | --- |
| Suppea | i | u |
| Puoliavoin | e | o |
| Avoin | a |  |
Lähde:
Kirjallisuutta

Marjanen, Antti: Johdatus koptin kieleen.  Helsinki:  Suomen egyptologinen seura, 1999.  ISBN 951-96842-3-9
Wolfgang Kosack: Lehrbuch des Koptischen.Teil I:Koptische Grammatik.Teil II:Koptische Lesestücke, Graz 1974.
Wolfgang Kosack: Der koptische Heiligenkalender. Deutsch - Koptisch - Arabisch nach den besten Quellen neu bearbeitet und vollständig herausgegeben mit Index Sanctorum koptischer Heiliger, Index der Namen auf Koptisch, Koptische Patriarchenliste, Geografische Liste. Christoph Brunner, Berlin 2012, ISBN 978-3-9524018-4-2.
Wolfgang Kosack: Schenute von Atripe De judicio finale. Papyruskodex 63000.IV im Museo Egizio di Torino. Einleitung, Textbearbeitung und Übersetzung herausgegeben von Wolfgang Kosack. Christoph Brunner, Berlin 2013, ISBN 978-3-9524018-5-9.
Wolfgang Kosack: Koptisches Handlexikon des Bohairischen. Koptisch - Deutsch - Arabisch. Verlag Christoph Brunner, Basel 2013, ISBN 978-3-9524018-9-7.
Aiheesta muualla

Kuvia tai muita tiedostoja aiheesta Koptin kieli Wikimedia Commonsissa
Walter Ewing Crum: A Coptic Dictionary, Oxford: Clarendon Press, 1939 – Kopti-Englanti -sanakirja (englanniksi)
Lyhyt koptin kielen esittely Helsingin yliopiston Nag Hammadin kirjaston sivuilla
Afroaasialaiset kielet
aasáx
aari
afar
ajawa
akkadi
amhara
arabia
aramea
bambassi
bedža
ebla
egypti
foinikia
hassaniyya
hausa
heprea
higi-bura
kabyyli
kambata
keskiatlaksentamazight
kopti
malta
oromo
saho
sidamo
somali
syyria
tamashek
tašelhit
tigre
tigrinja
ugariti
wolaitta
Sami Korkiakoski

| Sami Korkiakoski> Henkilötiedot |
| --- | --- |
Syntynyt: 24. syyskuuta 1978 (ikä 46) Eskilstuna, Ruotsi
Ammatti:  taidemaalari
Aiheesta muualla
Kotisivut
Sami Korkiakoski (s. 24. syyskuuta 1978 Eskilstuna, Ruotsilähde?) on suomalainen taidemaalari. Korkiakoski on valmistunut taiteen maisteriksi Taideteollisesta korkeakoulusta (nyk. Aalto-yliopiston taiteiden ja suunnittelun korkeakoulu) 2007 ja kuvataiteen maisteriksi Taideyliopiston Kuvataideakatemiasta 2013. Hän edustaa ekspressionismia ja maalaa pääosin suurikokoisia töitä. Korkiakosken maalaustapa on intuitiivinen. Hänen työskentelyään ohjaavat tunne, musiikki, viiva ja rytmi. Abstraktin viivailmaisun lisäksi teoksille on ominaista maalauksen pinnan kolmiulotteisuus. Korkiakosken teoksia on seuraavien taidemuseoiden kokoelmissa: Jyväskylä, Kuopio, Salo, Sara Hildénin taidemuseo, Wäinö Aaltosen museo ja muissa julkisissa kokoelmissa mm. Suomen valtion taidekokoelma, Viljo Hurmeen säätiö, Lars Swanljungin kokoelma (Kuntsin modernin taiteen museo), Basware Oyj ja Åbo Akademi. Korkiakoski on myös yksi tasavallan presidentti Sauli Niinistön muotokuvan tekijöistä (2017)  .
Korkiakoski on pitänyt kymmeniä yksityisnäyttelyitä Suomessa (mm. Salon taidemuseo, Jyväskylän taidemuseo, Makasiini Contemporary, tm galleria ). Lisäksi Korkiakoski on pitänyt useita näyttelyitä ulkomailla mm. TW Fineart (Brisbane, Australia), Peter Makebish gallery (New York, USA), Lowell Ryan Projects (Los Angeles, USA), Reckless Contemporary (Fort Lauderdale, Florida, USA), GR Gallery (New York, USA).
Korkiakosken teoksia on esiintynyt elokuvissa Mielensäpahoittaja (Karukoski 2014) ja Pihalla (Ekblom 2017) sekä draamasarjassa Downshiftaajat (kausi 2, Vartia 2017). Lisäksi yhdysvaltalaisissa sarjoissa mm. Beverly Hillsin täydelliset naiset (The Real Housewives of Beverly Hills).
Haastatteluja

Artworks: "The Beauty of chaos"
Artmerit: Sami Korkiakoski
Young Space: Sami Korkiakoski (Arkistoitu – Internet Archive)
Kirjallisuutta

Paakkola, Mikko; Luostarinen, Laura: Sami Korkiakoski. Salon taidemuseon Veturitalli, 2009. ISBN 978-952-5830-00-2
Aiheesta muualla

Virallinen kotisivu
Instagram
Artsy
Artworks
Artland
Taloustaito
Kummit ry
Valtioneuvosto
Turun Sanomat 2014
Helsingin Sanomat 2007
Helsingin Sanomat 2013
Helsingin Sanomat 2015
Helsingin Sanomat 2021
Kommunistinen manifesti

Kommunistisen puolueen manifesti (saks. Manifest der kommunistischen Partei; tunnettu yleisesti nimellä Kommunistinen manifesti) on Karl Marxin ja Friedrich Engelsin kuuluisin kirjoitus, joka julkaistiin vuonna 1848. He kirjoittivat sen Brysselissä Kommunistien liiton julistukseksi, ja se julkaistiin ensi kerran helmikuussa 1848 saksankielisenä Lontoossa, Britanniassa. Manifestissa kuvaillaan, miten kapitalismin kehitys tulee väistämättä johtamaan proletariaatin suorittamaan vallankumoukseen, jonka seurauksena kapitalismi korvautuu sosialismilla ja kommunismilla. Siinä ei kuitenkaan kuvailla tulevaa kommunistista yhteiskuntaa. Julkilausumaa kirjoittaessaan Marx oli 29- ja Engels 27-vuotias. Julistus sai aluksi vain vähän huomiota ja kirjoittajien muut teokset olivat sitä tunnetumpia. Maineeseen kirjoitus alkoi nousta vasta 1870-luvulla ensin Saksassa ja myöhemmin Venäjällä.